hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu en hu hu en en hu hu en hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu en en hu hu hu pl hu hu hu hu hu hu hu sl de hu hu hu en hu
Miért kell védeni a faanyagot, és hogyan kell helyesen csinálni | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
A fa élőlény, és még akkor is élő marad, ha mi is értéket adunk hozzá. A páratartalom vagy a hőmérséklet változásainak kitéve a különböző fajta faanyagok kisebb vagy nagyobb mértékben megduzzadnak vagy összehúzódnak. Az ultraibolya sugarak lebontják a faanyagban levő lignint, mely így elszürkül, durvává és szárazzá válik. A faanyagot fában lakó rovarok és növényi mikroorganizmusok fertőzik meg, melyek közül környezetünkben a farontó gombák, vöröskorhadás és ecsetpenész a legkárosabbak. A nem védett faanyag gyorsabban öregszik, csökken a minősége és esztétikai értéke, ezért nagyon fontos a felület megfelelő előkészítése és a bevonáshoz a megfelelő termék kiválasztása.
A festéshez válasszon derült, eső- és ködmentes időt, mivel a magas páratartalomnak negatív hatása lehet a bevonat száradására. Azt javasoljuk, ne fessen reggel, amikor a tárgyakat még harmat borítja, hanem várjon, amíg megszáradnak és felmelegszenek a környezet hőmérsékletére. A zsírt és más szennyeződéseket alkalmas tisztítószerrel vagy hígítóval távolítsa el festés előtt. A felszínre már nem tapadó régi festéket mechanikailag, festékkaparóval vagy hőlégfúvóval el kell távolítani. Ha csak a festést szeretné felújítani, alaposan tisztítsa meg és finoman csiszolja le. A faanyagból készült elemeket különösen kültéren vagy nedves helyeken impregnálószerrel kell védeni, mely védelmet nyújt a biológiai hatások ellen, mielőtt a faanyagot kártevők fertőzhetnék meg. Az impregnálás önmagában nem nyújt teljes körű védelmet a faanyagnak. Az impregnálószer felvitele után a faanyagot be kell festeni olyan fedőréteggel, mely megfelelő védelmet nyújt az időjárás ellen.
A fedőrétegek védik és díszítik a fát, és teljesen eltakarják a mintázatát, ezért alacsonyabb minőségű vagy megrongálódott faanyag védelmére és régi, egyszerű bútorok, ablakok, ajtók és kerítések felújítására a legalkalmasabbak. Egyszerű használat, gyors száradás, ellenálló képesség, a faanyag védelmére való alkalmasság és számos színárnyalat válaszhatósága jellemzi őket.
A fapácok viszont átlátszó bevonatok, melyek vékony, átlátszó és rugalmas réteget hoznak létre a felszínen. Az átlátszó mikropigmentek a kötőanyaggal együtt behatolnak a faanyagba és megvédik a környezeti hatások ellen, miközben megőrzik és kiemelik a faanyag természetes mintázatát. A vízálló anyagok megakadályozzák, hogy a víz behatoljon a faanyag nyitott pórusaiba, valamint a faanyag ebből következő megrepedezését és megduzzadását. A számos színárnyalatban kapható színezett fapácok a faanyag színezésére is használhatók, és kiváló alapozást nyújtanak a lakkozáshoz. A faanyag védelmére napsütötte helyeken közepesen intenzív színeket javasolunk, mivel a bevonat így tartósabb és a tárgyak élettartama hosszabb lesz.
Azt javasoljuk, hogy a faanyag tulajdonságainak megőrzésére rendszeresen ellenőrizze az egész felületet. Normál kitettség alatt a faanyagot elegendő évente egyszer ellenőrizni. Különösen figyeljen oda a vízszintes felületekre, melyek jobban ki vannak téve az időjárási körülményeknek. Azt is meg kell jegyezni, hogy a déli és nyugati oldalakon levő fafelületek jobban ki vannak téve, mint az északi és keleti oldalon levők.
Különös figyelmet kell szentelni a jégeső miatt megrongálódott ácsolatoknak, mivel gyakran csak akkor vehetők észre, amikor a károsodott terület már elszürkült vagy megtámadta az ecsetpenész. Ilyen esetekben azt javasoljuk, hogy a károsodott területet védje (pl. színtelen) fapácbevonattal. Ezt a lehető leghamarabb kövesse a bevonat teljes felújítása.
A munkával és a megfelelő festék kiválasztásával kapcsolatos tanácsok:
válasszon a festendő terméknek megfelelő fapácot vagy fedőréteget, figyelembe véve a termékleírásokat és a csomagoláson levő utasításokat, valamint hogy milyen körülményeknek lesz kitéve;
ha ereszeket vagy lapokat von be, ajánlatos a faanyagot mindkét oldalról védeni, mert ezzel nagyobb méretstabilitást érhet el;
a színtelen, UV-szűrőket nem tartalmazó fapácok sok ultraibolya sugarat engednek keresztül, amelyek lebontják a fa lignintartalmát, így a faanyag elszürkül; ezért ezeket nem ajánljuk független bevonatként kültéri faanyaghoz;
régi fapácbevonatok felújításakor válasszon világosabb árnyalatot, mint amit eredetileg használt, vagy keverjen az eredeti színhez megfelelő minőségű színtelen fapácot is;
a festendő tárgyak lehetőség szerint legyenek vízszintes helyzetben;
a rögzített tárgyakat (pl. kerítések) hátulról előre és lentről felfelé fesse;
a terméket minden réteg előtt alaposan keverje fel;
mivel a faanyag típusa jelentős mértékben befolyásolja a végső színt, azt javasoljuk, hogy a terméket próbálja ki a védeni kívánt felület egy kisebb részén;
festés előtt végezzen próbát a régi festék egy kis részén annak ellenőrzésére, hogy az új fapác nem oldja-e vagy puhítja-e fel a régit;
a festéket több vékony rétegben, az utasításokban feltüntetett időtartamoknak megfelelően hordja fel;
nagy felületek lefestésekor az egész felületet fesse le egyszerre – ne szakítsa félbe a munkát;
a fapácrétegek száma hatással van a színre – minden további réteg sötétíti a színt;
ha festés közben foltok keletkeznek, ezeket frissen távolítsa el NITRO vagy TESSAROL hígítóval;
az eszközöket használat után azonnal mossa le megfelelő oldószerrel (vízzel vagy hígítóval).
Gyakori hibák a faanyag védelme során és előfordulásuk oka:
a bevonat rossz tapadása – rosszul megtisztított felület és zsír jelenléte
durva felület – a faanyag vagy az első réteg (impregnálás vagy fapác) csiszolásának elhagyása
a bevonat repedezik, hajszálrepedések és gyűrődések vannak jelen – a bevonatot egyetlen vastag rétegben vitték fel
hámlás – rosszul megtisztított felület és rosszul eltávolított régi bevonatok, melyek nem tapadnak a felületre
az időjárási hatásoknak kitett faanyag gyors „elszürkülése” – a faanyagot színtelen, UV-szűrőket nem tartalmazó fapáccal védték vagy a bevonatok nem voltak megfelelően vastagok
nem megfelelő szín – a terméket használat előtt nem keverték fel megfelelően, a felület színének hatása a bevonat végső megjelenésére
a szín sötétedése – a faanyag nem volt festés előtt megfelelően száraz
csomók jelennek meg a felületen – szennyezett szerszámok, nem megfelelően megtisztított felület, oldószeres és vizes fapácok keverése
buborékok megjelenése a felületen – nem megfelelő vagy nem megfelelően megtisztított eszközök használata
foltos felület – a bevonat egyenetlen felhordása
puha és nem ellenállóképes felületi réteg – az egyes rétegeket túl gyorsan vitték fel egymás után
a bevonat nem szárad meg – a festékleszedő anyagokat nem öblítették le, túl magas a páratartalom vagy a hőmérséklet túlságosan alacsony
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva